CELEX: C2004/094/15
Language: fi
Date: 2004-04-17 00:00:00
Title: Yhteisöjen tuomioistuimen tuomio (viides jaosto) 4 päivänä maaliskuuta 2004 asiassa C-334/02: Euroopan yhteisöjen komissio vastaan Ranskan tasavalta

17.4.2004   
            
            
               FI
            
            
               Euroopan unionin virallinen lehti
            
            
               C 94/8
            
         
      YHTEISÖJEN TUOMIOISTUIMEN TUOMIO
   
   (viides jaosto)
   4 päivänä maaliskuuta 2004
   asiassa C-334/02: Euroopan yhteisöjen komissio vastaan Ranskan tasavalta (1)
   
   (Jäsenyysvelvoitteiden noudattamatta jättäminen - Palvelujen tarjoamisen vapaus - Pääomien vapaa liikkuvuus - Arvopaperituotosta kannettava vero - Maksuvelvollinen, jolla ei ole kotipaikkaa eikä sijoittautumispaikkaa Ranskassa - Tuloverosta vapauttavan veronpidätyksen verokannan soveltamisalan ulkopuolelle jättäminen - Yhteensopimaton kansallinen lainsäädäntö)
   (2004/C 94/15)
   Oikeudenkäyntikieli: ranska
   Asiassa C-334/02, Euroopan yhteisöjen komissio, asiamiehinään R. Lyal ja C. Giolito, prosessiosoite Luxemburgissa vastaan Ranskan tasavalta, asiamiehinään G. de Bergues ja P. Boussaroque, jossa kantaja vaatii yhteisöjen tuomioistuinta toteamaan, että Ranskan tasavalta ei ole noudattanut EY 49 ja EY 56 artiklan mukaisia velvoitteitaan, koska se on sulkenut ehdottomalla tavalla pois sen, että tuloverosta vapauttavan veronpidätyksen verokantaa sovellettaisiin code général des impôts'n 125-0 A ja 125 A §:ssä tarkoitetuista sijoituksista ja sopimuksista saatuihin tuloihin silloin, kun maksuvelvollisella ei ole koti- eikä sijoittautumispaikkaa Ranskassa, yhteisöjen tuomioistuin (viides jaosto), toimien kokoonpanossa: P. Jann (esittelevä tuomari), joka hoitaa viidennen jaoston puheenjohtajan tehtäviä, sekä tuomarit C. W. A. Timmermans ja S. von Bahr, julkisasiamies: D. Ruiz-Jarabo Colomer, kirjaaja: johtava hallintovirkamies M. Múgica Arzamendi,on antanut 4.3.2004 tuomion, jonka tuomiolauselma on seuraava:
   
               1)
            
            
               Ranskan tasavalta ei ole noudattanut EY 49 ja EY 56 artiklan mukaisia velvoitteitaan, koska se on sulkenut ehdottomalla tavalla pois sen, että tuloverosta vapauttavan veronpidätyksen verokantaa sovellettaisiin code général des impôts'n 125 0 A ja 125 A §:ssä tarkoitetuista sijoituksista ja sopimuksista saatuihin tuloihin silloin, kun maksuvelvollisella ei ole koti- eikä sijoittautumispaikkaa Ranskassa.
            
         
               2)
            
            
               Ranskan tasavalta velvoitetaan korvaamaan oikeudenkäyntikulut.
            
         
      (1)  EYVL C 261, 26.10.2002.